Πτήση 4978 της Ryanair

Στις 23 Μαΐου 2021 η Πτήση 4978 της Ryanair, που είχε ξεκινήσει από την Αθήνα και κατευθυνόταν στο Βίλνιους, στη Λιθουανία, ενώ βρισκόταν στον εναέριο χώρο της Λευκορωσίας υποχρεώθηκε σε αναγκαστική προσγείωση στο αεροδρόμιο του Μινσκ, ύστερα από τη πληροφορία ότι υπήρχε βόμβα στο αεροπλάνο. Η πληροφορία για την ύπαρξη  βόμβας στο αεροσκάφος δεν ήταν αληθινή αλλά αποτέλεσε τη πρόφαση για να προσγειωθεί το αεροπλάνο στο Μινσκ προκειμένου να συλληφθεί από τις αρχές της Λευκορωσίας ένας από τους επιβάτες, ο δημοσιογράφος και πολιτικός αντιφρονούντας, Ρομάν Προτάσεβιτς.

Η πτήση
Σύμφωνα με τη Ryanair οι πιλότοι του αεροπλάνου ενημερώθηκαν από τις αρχές της Λευκορωσίας για την ύπαρξη βόμβας ενώ το αεροπλάνο βρισκόταν 83 χιλ. νότια του Βίλνιους και 170 χιλ. δυτικά του Μινσκ, εντός του εναέριου χώρου της Λευκορωσίας.http://avherald.com/h?article=4e7d7208&opt=0https://abcnews.go.com/International/ryanair-flight-forced-land-belarus-top-activist-onboard/story?id=77859336 Κατά τη προσγείωση ένα στρατιωτικό αεροπλάνο της Λευκορωσίας συνόδευε το επιβατικό αεροπλάνο.https://www.dw.com/en/belarus-diverts-ryanair-plane-to-arrest-activist-journalist/a-57635240

Όταν το αεροπλάνο προσγειώθηκε συνελήφθη ο Ρόμαν Προτάσεβιτς και η φίλη του Σοφία Σαπέγκα.https://www.rferl.org/a/belarus-western-outrage-airliner-hijacking/31270390.html Ο Προτάσεβιτς είχε συμπεριληφθεί σε μια λίστα ατόμων, στην οποία σύμφωνα με τη κυβέρνηση της Λευκορωσίας βρίσκονται άτομα που εμπλέκονται σε τρομοκρατικές ενέργειες, για το ρόλο του στις αντικυβερνητικές διαδηλώσεις της προηγούμενης  χρονιάς στη Λευκορωσία. Εφτά ώρες αργότερα το αεροπλάνο απογειώθηκε με προορισμό το Βίλνιους.

Σύμφωνα με πηγές κοντά στην επικεφαλής της αντιπολίτευσης στη Λευκορωσία, Σβιατλάνα Τσιχανόφσκαγια, ο Προτάσεβιτς είχε αντιληφθεί ότι τον παρακολουθούσαν στο αεροδρόμιο Ελευθέριος Βενιζέλος. Ειδικότερα στα μηνύματά του ανέφερε ότι ένας άνδρας που στεκόταν δίπλα του στη γραμμή για τον έλεγχο των εισιτηρίων προσπάθησε να φωτογραφήσει τα ταξιδιωτικά έγγραφά του.https://www.efsyn.gr/kosmos/eyropi/295176_thriler-me-ptisi-apo-athina-i-leykorosia-anagkase-aeroskafos-na-prosgeiothei Η Tsikhanouskaya δήλωσε ότι ο Προτάσεβιτς αντιμετωπίζει τη θανατική ποινή στη Λευκορωσία ενώ σύμφωνα με άλλες πηγές είναι αντιμέτωπος με ποινή φυλάκισης 15 ετών.

Η  Τσιχανόφσκαγια, ζήτησε να διενεργηθεί έρευνα για το γεγονός από το Διεθνή Οργανισμό Πολιτικής Αεροπορίας (International Civil Aviation Organization – ICAO).https://www.rferl.org/a/belarus-raman-pratasevich-ryanair-false-bomb-threat/31269351.html

Παραπομπές

Κατηγορία:Αεροπειρατεία
Κατηγορία:Ιστορία της Λευκορωσίας
Κατηγορία:Ιστορία της Λιθουανίας